Ole Christian Sand

Ole Christian Sand (født 13. februar 1854 i Romedal, død 13. desember 1925 i Fredrikshald ) var en norsk underoffiser, næringsdrivende og politiker fra Venstre.

Sand var sønn av en gårdbruker. Selv gikk han på underoffiserskolen i Fredrikshald, der han tok eksamen i 1875 og var sersjant året etter. Senere ble han forfremmet til kommandersersjant i 1890 og til fanejunker i 1895. I 1914 sluttet han ved Fredrikshald underoffiserskole, etter 28 års tjeneste. Etter dette drev han egen agenturforretning i Halden.

Mellom 1904 og 1922 var han i mange år medlem av bystyret i Fredrikshald. Han var representant for Fredrikshald  til Stortinget i  1907–1909 (medlem av militærkomiteen). Han var også 1. suppleant 1916–1918. Han møtte for Hans Peter Norløff i 1916 fra 5. juli og ut sesjonen og i 1918 fra 15. juli og ut sesjonen.

Sand mottok Kongens fortjenstmedalje.

 Referanser 

 Eksterne lenker 


Kategori:Norske offiserer
Kategori:Norske handelsfolk
Kategori:Stortingsrepresentanter 1907–1909
Kategori:Stortingsrepresentanter 1916–1918
Kategori:Stortingsrepresentanter for Fredrikshald
Kategori:Stortingsrepresentanter fra Venstre
Kategori:Kongens fortjenstmedalje
Kategori:Personer fra Stange kommune
Kategori:Personer fra Halden kommune